31 Januarie - Die Here se voetstappe is oral. - Jan van der Watt - www.bybelkennis.co.za
by Mitch Kalp · Published 31/01/2017 · Updated 08/12/2016
Mat 23:29-24:28 (fokus 24:1-14)
[Hierdie dagstukkies kom uit ‘n dagboek geskryf deur Prof Jan van der Watt. Hy maak gebruik van Die Boodskap. Dank aan CUM vir die gebruik van hierdie materiaal.]
‘Dan sal die einde van hierdie wêreld kom. Dit sal natuurlik ’n nuwe begin vir elke gelowige beteken’ (24:14)
Toe iemand eendag in ‘n argument sê dat ons die bestaan van God nie kan bewys nie, want ons kan Hom nie sien nie, het ‘n ander een gesê: “Ons kan Hom miskien nie sien nie, maar ons kan sy voetstappe hoor”. En dit is waar. Luister net…
Ons hoor sy voetstappe elke dag rondom ons. Party is hard en ander is sag. As Jesus in Mat 24 byvoorbeeld praat van die “tekens van die tye”, praat hy van oorloë, aardbewings, swaarkry en sulke dinge. Dit is nogal harde voetstappe. Hierdie is nie “spesiale” dinge wat net aan die einde van die tyd voorkom nie – dit het deur al die eeue heen nog gebeur, omdat God nog altyd daar was. Dis so algemeen en alledaags – tog is dit die tekens van God wat weer sal kom.
Dit is verstaanbaar: as ‘n mens in ‘n aardbewing staan, of bomme val op jou, besef jy wie jy regtig is: ‘n magtelose spikkeltjie in ‘n baie groter heelal. Daar is groter magte wat die heelal beheer en daarvan vertel die ‘tekens van die tye’. Dit mag alledaags wees, maar dit is groter as jy… en juis dit herinner jou aan die werklikheid wat groter as jy is. Daarom herinner dit jou aan God. So weerklink sy teenwoordigheid in jou ore. Party mense kan dalk maak asof Hy nie daar is nie, maar sy voetstappe kan jy nie stilmaak nie.
Die vraag is of ‘n mens jou daaraan steur?
by Mitch Kalp · Published 26/10/2017 · Last modified 18/10/2017
Algemene persepsies van Christene
‘N Lewe wat nie raakgesien word nie.